Ērgļu katoļu baznīca
Ērgļu Sv. Krusta Romas katoļu baznīca ir 1998. gadā iesvētīta Romas Katoļu baznīcas dievnams, kas atrodas Madonas novada Ērgļu pagasta Ērgļos. Katoļu draudze Ērgļos nodibinājās 1938. gadā, bet 1940. gadā tā beidza pastāvēt. Baznīcas ēka celta 20. gadsimta piecdesmitajos gados kā tiesas nams. Sešdesmitajos gados šeit atradās ambulance, vēlāk poliklīnika, bet kādu laiku tā stāvēja tukša. 1998. gada 19. jūlijā arhibīskaps Jānis Pujats iesvētīja katoļu baznīcu.